**Csongrád Város Polgármesterétől** **M**

Száma: Fjl/31-1/2023.

Témafelelős: Forgó M.

**ELŐTERJESZTÉS**

**Csongrád Városi Önkormányzat Képviselő testülete**

**2023. január 26-i ülésére**

Tárgy: Az önkormányzat tulajdonát képező Csongrád, Orgona utca 22. 4. em. 25. sz. alatti lakás értékesítésre történő kijelölése

Tisztelt Képviselő testület!

Csongrád Városi Önkormányzat tulajdonát képezi a csongrádi 5625/A/25 hrsz-ú, 33 m2 területű, 1 szobás, összkomfortos lakás, mely természetben a 6640 Csongrád, Orgona utca 22. 4. em. 25. szám alatti társasházi lakásnak felel meg. Az ingatlan szociális bérlakásként funkcionált. A lakás jelenleg üresen áll, a korábbi bérlőinek magatartása miatt teljes felújításra szorul.

Tekintettel arra, hogy az önkormányzat anyagi lehetőségei nem teszik lehetővé a lakás bérbeadásra alkalmas szintű felújítását, javasolom a képviselő testületnek a 6640 Csongrád, Orgona utca 22. 4. em. 25. szám alatti lakás értékesítését.

A lakás forgalmi értékének meghatározása érdekében önkormányzatunk elkészíttette a lakás ingatlanforgalmi szakértői véleményét, amely a lakás jelenlegi piaci forgalmi értékét 9.000.000 Ft összegben állapította meg.

A fentiek alapján javasolom a lakás értékesítésre történő kijelölését, és az ingatlanforgalmi szakértői által megállapított 9.000.000 Ft kikiáltási áron nyílt árverési eljárás lefolytatását az ingatlan értékesítése érdekében.

Kérem az előterjesztés megtárgyalását és a határozati javaslat elfogadását.

**HATÁROZATI JAVASLAT**

Csongrád Városi Önkormányzat képviselő testülete megtárgyalta „Az önkormányzat tulajdonát képező Csongrád, Orgona utca 22. 4. em. 25. sz. alatti lakás értékesítésre történő kijelölése” tárgyú előterjesztést, és az alábbi határozatot hozza:

1. A képviselő testület a csongrádi 5625/A/25 hrsz-ú, 33 m2 területű, 1 szobás, és természetben a 6640 Csongrád, Orgona utca 22. 4. em. 25. szám alatti lakást kijelöli értékesítésre.
2. A képviselő testület felhatalmazza a polgármestert, hogy az ingatlanforgalmi szakértői véleményben megállapított 9.000.000 Ft kikiáltási áron folytasson le nyílt árverési eljárást az ingatlan értékesítése érdekében.

Felelős: Bedő Tamás polgármester

Határidő: szöveg szerint

Csongrád, 2023. január 17.

 Bedő Tamás

 polgármester